**Sami Miettinen** (s. 10. heinäkuuta*lähde?* 1970 Lahti) on suomalainen kauppatieteiden maisteri, investointipankkiiri ja kirjailija. Hän on kirjoittanut Juhana Torkin kanssa kirjat Neuvotteluvalta sekä Uusi neuvotteluvalta ja pitää neuvotteluaiheista blogia suomeksi ja englanniksi. Hän myös kirjoittaa neuvottelu- ja talousaiheisia artikkeleja muun muassa Aamulehteen ja Talouselämään.

Miettinen on neuvotteluasiantuntija sekä Translink Corporate Finance:in partneri. Aiemmin hän on toiminut pohjoismaiden suurimman jvk-asiamiehen Nordic Trusteen toimitusjohtajana. Miettinen on työskennellyt investointipankkiirina ja rahoituksen johtotehtävissä yli 20 vuotta, joista 12 Lontoossa Credit Suissen, RBS:n, SEB:n, Pöyry Capitalin ja Meritan palveluksessa toteuttaen noin sata kansainvälistä yrityskauppaa, osake- ja listautumisantia, joukkovelkakirjaa ja pankkilainajärjestelyä. Koulutukseltaan Miettinen on MBA Tulane Universitystä New Orleansista sekä KTM Helsingin kauppakorkeakoulusta ja on sen rahoituksen koulutusohjelman kehittäjäjäsen. Hän on myös suorittanut kansainvälisen CFA-tutkinnon.

Vuonna 2008 Miettisen ja Juhana Torkin julkaisemaa Neuvotteluvalta-kirjaa on mm. Helsingin Sanomat käyttänyt huippupoliitikkojen neuvottelutaitojen arviointiin. Neuvotteluvalta sisältää neuvottelutaitojen nelijaon valtaan, analyyttisyyteen, sosiaalisuuteen ja periaatteellisuuteen. Kehikkoa täydentävät kymmenet selkeät käytännön esimerkit yksityishenkilön basaarineuvotteluista politiikan huippuneuvotteluihin. 

Miettinen on osallistunut kahden Libera-säätiön kirjan kirjoittamiseen: *Euron tulevaisuus - Suomen vaihtoehdot* (2014) ja *Miten Suomi voidaan pelastaa - Talouspoliittinen manifesti* (2015), joista Miettinen ja Torkki toteavat sivulla 15 *Uuden neuvotteluvallan* (2019) johdannossa "Edellinen teos kuvaa Suomen selviytymistä euron ja euromaiden rakenteiden ongelmista, jälkimmäisessä on suosituksia rakennemuutoksista, joita kestävyysvajeen kanssa painiva Suomi tarvitsee menestyäkseen taloudellisesti".

Vuonna 2019 Juhana Torkin kanssa julkaistu *Uusi neuvotteluvalta – Saat mitä neuvottelet, et mitä ansaitset* (2019) kuvattiin Talouselämän arvostelussa kirjana, josta "oppii neuvottelemaan kuin Björn Wahlroos" ja että "Kirjan lukemisen jälkeen ymmärrät, kuinka surkea neuvottelija olet tähän asti ollut." 

Vuonna 2020 Sami Miettinen aloitti #neuvottelija Youtube -kanavan isännöinnin, jossa hän haastattelee yritysjohtajia ja asiantuntijoita.

Teoksia
-------

* Sami Miettinen, Juhana Torkki: *Neuvotteluvalta - Miten tulen huippuneuvottelijaksi?*, (WSOY 2008, ISBN 9789510339992)
* Vesa Kanniainen, Sami Miettinen ja 10 muuta kirjoittajaa, *Euron tulevaisuus – Suomen vaihtoehdot*, (Libera-säätiö 2014)
* Miettinen, Sami & 5 muuta kirjoittajaa: *Miten Suomi voidaan pelastaa – Talouspoliittinen manifesti*. Libera-säätiö, 2015. ISBN 9789522800497. Teoksen verkkoversio.
* Miettinen, Sami & Torkki, Juhana: *Uusi neuvotteluvalta – Saat mitä neuvottelet, et mitä ansaitset*. WSOY, 2019. ISBN 9789510445297. Teoksen verkkoversio.

Lähteet
-------

1. ↑  Talouselämä: Luottolamaan on varauduttava ajoissa *talouselama.fi*.  Arkistoitu 19.6.2009. Viitattu 15.1.2011.
2. ↑  Sami Miettinen Uuden Suomen Puheenvuorossa *samimiettinen.puheenvuoro.uusisuomi.fi*.  Arkistoitu 12.7.2012. Viitattu 7.8.2012.
3. ↑  Translink The SHIFTin EXIT-panelisti, Uusi neuvotteluvalta ja kasvurekrytointi *Translink Corporate Finance*.  5.9.2019. Viitattu 25.10.2019.
4. ↑  Sami Miettinen Translinkin partneriksi *translinkcf.fi*.
5. ↑  Sami Miettinen Liberan Euron tulevaisuus-kirjailijaesittelyssä *libera.fi*.
6. ↑  Helsingin Sanomat: Pekkarinen pätevin neuvottelupöydässä, Vanhanen ja Halonen huonoimpia *hs.fi*.
7. ↑  Talouselämä: Etevä neuvottelija korjaa potin *talouselama.fi*.  Arkistoitu 21.5.2008. Viitattu 16.6.2008.
8. ↑  Euron tulevaisuus – Suomen vaihtoehdot *Ajatuspaja Libera*. Viitattu 25.10.2019.
9. ↑  Miten Suomi voidaan pelastaa – Talouspoliittinen manifesti *Ajatuspaja Libera*. Viitattu 25.10.2019.
10. ↑  Anu-Elina Lehti: Opi neuvottelemaan kuin Björn Wahlroos – Vetävästi kirjoitettu uutuuskirja muistuttaa, että koko elämä on pohjimmiltaan neuvottelua *Talouselämä*. Viitattu 25.10.2019.
11. ↑  Sami Miettinen #neuvottelija -kanavan kuvaus *youtube.com*.

Aiheesta muualla
----------------

* Sami Miettisen henkilökohtaisen holding-yhtiön DCM Capital Oy:n -kotisivut ja lisätietoa kirjoista
* Translink Corporate Financen kirjailija-kotisivut (Arkistoitu – Internet Archive)
* Sami Miettinen WSOY:n kirjailijaprofiileissa.[vanhentunut linkki]
* Sami Miettisen Neuvottelu-blogi

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* Europeana

 |

 |